**STRATEGIA ENERGETICĂ A ROMÂNIEI 2019 – 2030, CU PERSPECTIVA ANULUI 2050**

**Procedura de evaluare de mediu în context transfrontalier**

În data de 07.08.2019, au fost transmise notificările privind intenția României de a implementa această strategie către: Bulgaria, Ungaria și Serbia, în conformitate cu prevederile Legii nr. 349/2009 pentru ratificarea Protocolului privind evaluarea strategică de mediu, deschis spre semnare la Kiev la 21 - 23 mai 2003 şi semnat de România la 21 mai 2003, la Convenţia privind evaluarea impactului asupra mediului în context transfrontieră, adoptată la Espoo la 25 februarie 1991 (Protocolul SEA) şi ale Directivei 2001/42/CE privind evaluarea efectelor anumitor planuri şi programe asupra mediului.

**Ungaria**

În data de 04.09.2019, Ungaria a solicitat prin e-mail, documentele în limba maghiară. Strategia în limba maghiară a fost transmisă de Ministerul Mediului, Apelor și Pădurilor (prin punctul focal pe Convenția ESPOO) în data de 08.10.2019, iar raportul de mediu în data de 21.10.2019, pe măsură ce Ministerul Economiei, Energiei și Mediului de Afaceri a asigurat traducerea acestora.

Ungaria ne-a informat că a pus la dispoziţia publicului maghiar pentru 30 de zile documentaţia primită (25.10 – 26. 11.2019) și a transmis poziţie oficială prin adresa **KmF/36-9/06.12.2019**.

**Bulgaria**

**Republica Bulgaria**, prin adresa **99-00-241/13.09.2019**, ne informează asupra faptului că își va exprima dorința de a participa la procedura de evaluare a mediului în context transfrontieră după ce documentația va fi completată cu informații:

Conform opiniei Ministerului Sănătății din Republica Bulgaria, documentația aferentă Strategiei conține terminologie și informații specializate în domeniul energiei, motiv pentru care au solicitat traducerea acesteia. Astfel, Ministerul Mediului, Apelor și Pădurilor a transmis în data de 25.11.2019 Strategia, raportul de mediu și studiul e evaluare adecvată traduse în limba bulgară.

Prin adresa nr. **99-00-241/20.02.2020,** Bulgaria transmite poziția oficială.

**Serbia**

Serbia prin scrisoarea nr. 350-02-089/19-03/26.08.2019, ne-a informat că a primit documentele, respectiv Strategia, raportul de mediu și studiul de evaluare adecvată. Aceste documente au fost puse la dispoziția publicului și a propriilor autorități publice pentru o perioada de 30 de zile.

Serbia a transmis poziția oficială privind această procedură prin adresa nr. **350-02-089/2019-03** din 10.12.2019.

Strategia, raportul de mediu și studiul de evaluare adecvată au fost revizuite ca urmare a consultărilor interne și internaționale care au avut loc în timpul procedurii de evaluare de mediu.

Astfel, România a reevaluat opţiunile strategice hotărând excluderea, din varianta finală a strategiei, a celor 3 proiecte de amploare cu efecte semnificative asupra mediului, respectiv centralele hidroenergetice Turnu Măgurele – Nicopole, Tarnița -Lăpuștești și grupul energetic pe carbune de 600 MW de la Rovinari.